《题所寓壁》
宋代·林昉

世路机关险似棋，未逢好着费支持。
但能不作亏心事，何往非吾得意时。
草着雨余青转耐，发因闲里白偏迟。
一湖水影群山聚，朝暮相看消几诗。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。